สุดประทับใจ ภาพพระราชทาน วันเฉลิมพระชนมพรรษา ควีนเอลิซาเบธ 90 พรรษา
วังบังกิงแฮมเผยแพร่ภาพพระราชทานที่สร้างความปลาบปลื้มยินดีแก่ชาวอังกฤษและชาวโลก เนื่องในวโรกาสควีนเอลิซาเบธที่ 2 ทรงมีพระชนมพรรษาครบ 90 พรรษา ด้านนายกฯ เดวิด คาเมรอนจัดทำวิดีโอถวายพระพร ยกย่องสมเด็จพระราชินีเอลิซาเบธที่ 2 ทรงเป็นพระประมุขที่แข็งแกร่งประดุจหินผาของประเทศชาติ,เมื่อ 21 เม.ย.สำนักพระราชวังบังกิงแฮมเผยแพร่ภาพพระราชทานเนื่องในวโรกาส สมเด็จพระราชินีเอลิซาเบธที่ 2 ทรงเจริญพระชนมพรรษา 90 พรรษา ในวันนี้ ( 21 เมษายน 2559 ) ประกอบด้วย พระบรมสาทิสลักษณ์(ภาพวาด)ของควีนเอลิซาเบธที่ 2 ขณะทรงประทับรายล้อมด้วยพระราชนัดดา 7 พระองค์ รวมทั้งเจ้าชายจอร์จ และเจ้าหญิงชาร์ลอตต์ พระโอรสและพระธิดาในเจ้าชายวิลเลียมและเจ้าหญิงแคเธอรีน ซึ่งยังทรงพระเยาว์ ภายในห้องวาดภาพสีเขียว ที่ปราสาทวินด์เซอร์ (พระบรมสาทิสลักษณ์นี้วาดจากพระบรมฉายาลักษณ์นี้ซึ่งถ่ายโดยช่างภาพเซเลบคนดัง แอนนี ไลโบวิตซ์,นอกจากนั้น ยังมีการเผยแพร่ภาพพระราชทานอีก 2 ภาพ ภาพหนึ่งเป็นภาพที่ควีนเอลิซาเบธที่ 2 ทรงยืนอยู่กับสุนัขทรงเลี้ยงแสนรักของพระองค์ทั้ง 4 ตัว บนขั้นบันไดภายในปราสาทวินด์เซอร์ และอีกภาพ เป็นพระบรมฉายาลักษณ์ของสมเด็จพระราชินีเอลิซาเบธที่ 2 ทรงประทับอยู่กับเจ้าหญิงแอนน์ พระราชกุมารี พระราชธิดาพระองค์เดียวของพระองค์ ในห้องวาดภาพสีขาว ของปราสาทวินด์เซอร์,สำนักข่าวบีบีซี รายงานว่านายกรัฐมนตรีเดวิด คาเมรอนแห่งอังกฤษ ได้จัดทำวิดีโอ ถวายพระพร เนื่องในวโรกาสวันเฉลิมพระชนมพรรษา สมเด็จพระราชินีเอลิซาเบธที่ 2 ครบ 90 พรรษา โดยข้อความสำคัญตอนหนึ่งนั้น นายกรัฐมนตรีอังกฤษ ได้กล่าวยกย่องสดุดีสมเด็จพระราชินีเอลิซาเบธที่ 2 องค์พระประมุขของประเทศว่า ทรงมีความมั่นคงแน่วแน่ ประดุจหินผาที่แข็งแกร่งของประเทศชาติและเครือจักรภพอังกฤษ,บีบีซี สำนักข่าวยักษ์ใหญ่ในอังกฤษยังรายงานด้วยว่า ช่วงเที่ยงของวันที่ 21 เมษายน 59 (ตามเวลาท้องถิ่น) จะมีการยิงปืนสลุต สดุดีแด่ควีนเอลิซาเบธ พร้อมกันนั้น นายกรัฐมนตรีเดวิด คาเมรอน จะเป็นผู้นำคณะรัฐบาลในการถวายพรแด่ควีนเอลิซาเบธที่ 2 ที่ทรงครองราชสมบัติยาวนานที่สุดแห่งราชวงศ์อังกฤษ.
วังบังกิงแฮมเผยแพร่ภาพพระราชทานที่สร้างความปลาบปลื้มยินดีแก่ชาวอังกฤษ และชาวโลก เนื่องในวโรกาสควีนเอลิซาเบธที่ 2 ทรงมีพระชนมพรรษาครบ 90 พรรษา ด้านนายกฯ เดวิด คาเมรอนจัดทำวิดีโอถวายพระพร 
ควีนเอลิซาเบธที่2,สมเด็จพระราชินีเอลิซาเบธที่2,อังกฤษ,ภาพพระราชทาน,วันเฉลิมพระชนมพรรษา,พระชนมพรรษา 90 พรรษา,ข่าว,ไทยรัฐออนไลน์,ข่าวต่างประเทศ,วันเกิดเอลิซาเบธ,เอลิซาเบธที่ 2,กษัตริย์แห่งอังกฤษ,พระราชวงศ์วินด์เซอร์,พระราชวังบังกิงแฮม